Diari Oficial de la Generalitat Valenciana


Sumari del DOGV 2545, del 06-07-1995 (1995/835297)

RESOLUCIÓ de 10 de febrer de 1995, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació per a l'Ètica dels Negocis i de les Organitzacions (Etnor), i la delegació de facultats acordada.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2545

Data del DOGV
:   06-07-1995

Secció del DOGV
:   ALTRES DISPOSICIONS

Número del document
:   1995/835297


Data del document
:   10-02-1995

Organisme emissor
:   Conselleria de Cultura

Tipus de document
:   Resolució

RESOLUCIó de 10 de febrer de 1995, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació per a l'ètica dels Negocis i de les Organitzacions (Etnor), i la delegació de facultats acordada.   
Vist l'expedient iniciat a instància del Sr. Antonio Duato Gómez-Novella, com a secretari de la Fundació per a l'ètica dels Negocis i de les Organitzacions (Etnor), en nom i representació d'aquesta, pel qual sol·licita la inscripció de la fundació en el Registre de Fundacions Culturals Privades, i al mateix temps sol·licita la inscripció de la delegació de facultats que hi consta, d'acord amb els següents fets:  
Fets  
Primer. Que la Generalitat Valenciana; Caixa d'Estalvis de València, Castelló i Alacant, Bancaixa; CompaÑía Levantina de Edificación y Obras Públicas, SA (Cleop); Fujitsu Espanya, SA; Arthur Andersen y Cía. S. Com.; i Aster Consultores y Asesores, SAL, en la seua condició d'entitats fundadores, representades respectivament pels senyors Aurelio Martínez Estévez, Emilio Tortosa Cosme, Carlos Turró Homedes, Francisco ángel Carrasco Escoda, Antonio Noblejas Sánchez-Mingallón i José Luis Riera Guardia; i en nom propi, els senyors Emèrit Bono Martínez, José M. Blasco Soriano, Adela-María-Carmen Cortina Orts, Jesús Conill Sancho i Antonio Duato Gómez-Novella, tots ells compareixen el 17 d'octubre de 1994 davant el notari de València Sr. Manuel ángel Rueda Pérez, i manifesten la seua voluntat de constituir en aquest acte una fundació de caràcter cultural i naturalesa privada denominada Fundació per a l'ètica dels Negocis i de les Organitzacions (Fundació Etnor), segons consta en l'escriptura pública de constitució d'aquesta entitat, autoritzada per aqueix notari, amb número de protocol 2.827.  
Segon. L'objecte i finalitat essencial de la fundació, segons estableix l'article 3 dels estatuts, és la de promoure el reconeixement, la difusió i el respecte dels valors ètics implicats en l'activitat econòmica i en la qualitat de les organitzacions i institucions públiques i privades.  
Tercer. Seran beneficiaris dels serveis i prestacions de la fundació, en general, totes les organitzacions públiques o privades, i també els professionals, estudiosos i investigadors d'aquelles disciplines relacionades amb el desenvolupament ètic de les organitzacions.  
Quart. La dotació inicial de la fundació, segons consta en l'escriptura de constitució, es xifra en la quantitat de sis milions de pessetes. Aquesta quantitat és aportada per les entitats fundadores a raó d'un milió de pessetes cada una.  
Cinqué. El govern de la fundació correspon al patronat. Formaran part del patronat els promotors, les persones físiques fundadores, un representant de cada una de les entitats fundadores i els representants del consell de col·laboradors a què es refereix el capítol IV dels estatuts, que seran elegits per aquest segons el reglament que haurà d'aprovar el patronat.  
D'acord amb la disposició transitòria 2, es nomena el primer patronat, per un període d'un any, a comptar des del dia 17 d'octubre de 1994, i es designen per a aquest fi les persones següents: Sr. Emèrit Bono Martínez, Sra. Adela Cortina Orts, Sr. Carlos Turró Homedes, Sr. Emilio Tortosa Cosme, Sr. José María Blasco Soriano i Sr. Jesús Conill Sancho.  
Reunits en el mateix acte de constitució els membres del patronat, que per unanimitat accepten fer una sessió, adopten també per unanimitat l'acord de nomenar els càrrecs següents:  
- President: Emilio Tortosa Cosme.  
- Secretari: Antonio Duato Gómez-Novella.  
Tots els designats han acceptat els càrrecs, de caràcter gratuït, en la forma reglamentària.  
També es disposa que quan hi haja una vacant en el si del patronat, es cobrirà de la manera següent:  
- Els que accedisquen com a promotors seran vitalicis, en els cas de vacant dels restants membres que tinguen aquesta característica elegiran per patró una altra persona que consideren identificada amb els objectius fundacionals.  
- Els membres que tenen la qualitat de fundadors, en funció de la seua aportació personal al fons fundacional, també seran vitalicis i en cas de vacant seran substituïts per la persona designada pel patró fundador o el seu hereu legal. Si volen podran deixar de ser patrons sense que els substituïsca un altre.  
- Els patrons nomenats per les entitats fundadores en raó del càrrec o relació institucional, cessaran com a patrons quan cessen en el càrrec o desaparega la relació institucional per què foren designats. Les vacants que hi haja per aquesta causa es cobriran automàticament, si l'entitat no decideix altra cosa, per les persones que els substituïsquen en els càrrecs en què hagen cessat. Les entitats podran en cada moment substituir el seu representant o renunciar al dret de designar-lo.  
Sisé. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Seté. El Sr. Emilio Tortosa Cosme, en nom i representació de la Fundació Etnor, sol·licita que s'inscriga en el Registre de fundacions la concessió de poders a favor del Sr. Antonio Duato Gómez-Novella i del Sr. José María Blasco Soriano, perquè amb caràcter solidari o indistint exercisquen en nom de la fundació les facultats que figuren indicades en el certificat de 28 d'octubre de 1994, que formalitza els acords de la sessió del patronat del mateix dia, aquestes estan formalitzades en escriptura pública de 14 de desembre de 1994, atorgada davant el notari de València, Sr. Manuel ángel Rueda Pérez, i amb número de protocol 3.533.  
Consideracions jurídiques  
Primera. La Constitució espanyola recull en el títol I, capítol II, secció II, article 34, el dret de fundació per a fins d'interés general.  
Segona. L'article 1 de la Llei 30/1994, de 24 de novembre, de Fundacions i Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat el patrimoni de forma duradora a la realització de fins d'interés general.  
Tercera. La carta fundacional i els estatuts que conté l'escriptura pública de 17 d'octubre de 1994, amb número de protocol 2.827, compleixen els requisits bàsics dels articles 8 i 9 de la vigent Llei 30/1994, de 24 de novembre, i les prescripcions de la resta de l'articulat, per la qual cosa la Fundació per a l'ètica dels Negocis i de les Organitzacions (Fundació Etnor), pot ser reconeguda com a fundació, atés l'objecte que persegueix segons l'article 3 dels estatuts.  
Quarta. L'article 14 de la Llei 30/1994, de 24 de novembre, permet la possibilitat, si els estatuts no ho prohibeixen, que el patronat delegue les seues facultats en un o més dels membres. Amb l'advertiment que no seran delegables l'aprovació de comptes ni del pressupost ni dels actes que requerisquen l'autorització del protectorat.  
En aquest cas, es respecten els límits de l'article 14 esmentat i els estatuts no prohibeixen aquesta possibilitat, per això és possible accedir al que se sol·licita.  
Cinquena. L'expedient ha sigut tramitat a través del Servei de Fundacions de la Conselleria de Cultura, que té la competència per a resoldre'l en virtut de les atribucions que té conferides pel Decret 113/93, de 26 de juliol, del Govern valencià (DOGV núm. 2.080, 02.08.93).  
Vista la Constitució vigent, la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, i en allò que no s'opose a la llei esmentada, el Reglament de les Fundacions Culturals Privades de 21 de juliol i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm 2.101, 13.09.93), resoc:  
Primer  
Reconéixer, classificar i inscriure com a fundació la denominada Fundació per a l'ètica dels Negocis i de les Organitzacions, abreujadament Fundació Etnor, amb domicili a València, plaça de Tetuan, 23 (Centre Cultural de Bancaixa).  
Segon  
Aprovar els estatuts per què ha de regir-se la fundació, establerts en l'escriptura pública de 17 d'octubre de 1994.  
Tercer  
Aprovar el nomenament del primer patronat segons figura en l'escriptura de constitució, també indicat en el punt 5 dels fets d'aquesta resolució; els càrrecs de caràcter gratuït han sigut acceptats en la forma reglamentària.  
Quart  
Inscriure en el Registre de Fundacions Culturals Privades de la Conselleria de Cultura la delegació de facultats de la junta de patrons de la Fundació per a l'ètica dels Negocis i de les Organitzacions (Fundació Etnor) a favor del Sr. Antonio Duato Gómez-Novella i del Sr. José María Blasco Soriano, perquè amb caràcter solidari o indistint exercisquen en nom de la fundació les facultats que consten en l'escriptura pública de 14 de desembre de 1994, núm. de protocol 3533, atorgada davant el notari de València Sr. Manuel ángel Rueda Pérez.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a la interposició del recurs, serà requisit imprescindible que prèviament el recurrent comunique a aquest òrgan la interposició.  
Tot això d'acord amb els articles 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de febrer de 1995.- El secretari general de la Conselleria de Cultura: Vicent Todolí Femenia.